**Formulár príkladov dobrej praxe b)**

|  |
| --- |
| ***Názov projektu*** |
| Integrovaný prístup k výkonu sociálnej práce zamestnancami úradov práce, sociálnych vecí a rodiny II. |

|  |
| --- |
| ***Názov operačného programu*** |
| Ľudské zdroje |

|  |
| --- |
| ***Kód vyzvania a ITMS2014+ kód projektu*** |
| OPĽZ-NP-2022/4.1.1/01  312041CQK4 |

|  |
| --- |
| ***Názov prioritnej osi, investičnej priority a špecifického cieľa*** |
| 4 Sociálne začlenenie  4.1 Aktívne začlenenie, a to aj s cieľom podporovať rovnaké príležitosti a aktívnu účasť a zlepšenie zamestnateľnosti  4.1.1 Zvýšenie účasti najviac znevýhodnených a ohrozených osôb v spoločnosti, vrátane na trhu práce |

|  |
| --- |
| ***Miesto realizácie projektu (mesto/okres/samosprávny kraj)*** |
| Bratislavský kraj, Trnavský kraj, Trenčiansky kraj, Nitriansky kraj, Banskobystrický kraj, Žilinský kraj, Prešovský kraj, Košický kraj |

|  |
| --- |
| ***Časový rámec realizácie projektu (dátum začatia a dátum ukončenia realizácie projektu: ddmmrrrr – ddmmrrrr)*** |
| 01.12.2022 – 31.12.2023 |

|  |
| --- |
| ***Rozpočet projektu (celkové náklady na projekt a výška poskytnutého nenávratného finančného príspevku)*** |
| Celkové náklady na projekt: 15 259 567,62  EUR  Výška poskytnutého NFP: 15 259 567,62  EUR |

|  |
| --- |
| ***Kontaktné údaje prijímateľa (názov a sídlo prijímateľa, meno kontaktnej osoby pre projekt, telefón, fax, e-mail, webová stránka)*** |
| Ústredie práce, sociálnych vecí a rodiny  Špitálska 8  812 67 Bratislava  Ing. Klaudia Groissová  02/20 444 887  [klaudia.groissova@upsvr.gov.sk](mailto:klaudia.groissova@upsvr.gov.sk)  [www.upsvr.gov.sk](http://www.upsvr.gov.sk) |

|  |
| --- |
| ***Ciele projektu (uveďte kľúčové slová)*** |
| Cieľom národného projektu Integrovaný prístup k výkonu sociálnej práce zamestnancami úradov práce, sociálnych vecí a rodiny II. bolo pokračovanie v podpore komplexného prístupu v poskytovaní pomoci a poradenstva osobám cieľovej skupiny podľa ich aktuálnych potrieb, a to v oblasti pomoci v hmotnej núdzi, náhradného výživného, štátnych sociálnych dávok, peňažných príspevkov na kompenzáciu ťažkého zdravotného postihnutia (ďalej len HNNVaŠSD a PPKaPČ), ako aj v oblasti sociálnoprávnej ochrany detí a sociálnej kurately so zreteľom na aktívne riešenie ich životnej situácie. Dôraz bol kladený na budovanie sieťovania či už v rámci úradu PSVR, ako aj sieťovania regionálnych možností pomoci cieľovej skupine pri riešení jej životnej situácie. Implementáciou národného projektu sa riešilo:   * kontinuálne pokračovanie výkonu terénnej sociálnej práce v úzkej spolupráci s kmeňovými zamestnancami úradov PSVR, * koordinácia multidisciplinárnej pomoci cieľovej skupine a podpora neformálnych partnerstiev a sieťovania na teritoriálnej a regionálnej úrovni. * aktívna participácia cieľovej skupiny na riešení svojej nepriaznivej sociálnej situácie v prirodzenom prostredí, zlepšenie schopnosti cieľovej skupiny zorientovať sa v oblasti sociálnej pomoci, zamestnania, financií, bývania, vzdelávania, ako aj v možnostiach poskytnutia finančných a nefinančných foriem pomoci, * podpora sieťovania regionálnych možností pomoci cieľovej skupiny pri riešení ich životnej situácie, * pokračovanie v súčinnosti medzi útvarmi v rámci úradu, ako aj mimo úradu (samospráva, komunitné centrá) * kontinuálne zvyšovanie odborného rastu terénnych pracovníkov úradov (prostredníctvom vzdelávania a skupinovej supervízie). |

|  |
| --- |
| ***Cieľové skupiny (uveďte kľúčové slová)*** |
| * deti * deti, plnoleté fyzické osoby a rodiny, pre ktoré sa vykonávajú opatrenia sociálnoprávnej ochrany detí a sociálnej kurately * jednotlivci alebo skupiny ohrozené diskrimináciou, chudobou alebo sociálnym vylúčením * marginalizované skupiny, vrátane Rómov * mladí ľudia, osobitne mladí ľudia do 29 rokov, ktorí nie sú v evidencii uchádzačov o zamestnanie, ani v zamestnaní, ani zapojení do procesu vzdelávania alebo odbornej prípravy – NEET * nízkopríjmové domácnosti * osoby so zdravotným postihnutím * rodiny s deťmi, neúplné rodiny s deťmi, mnohodetné rodiny * subjekty vykonávajúce opatrenia sociálnoprávnej ochrany detí a sociálnej kurately * zamestnanci vykonávajúci politiky a opatrenia v oblasti prevencie diskriminácie a/alebo sociálneho začlenenia vo verejnom aj v neverejnom sektore |

|  |
| --- |
| ***Stručný opis projektu: (max. 50 riadkov)*** |
| 1. ***Ciele*** |
| NP Integrovaný prístup k výkonu sociálnej práce zamestnancami úradov práce, sociálnych vecí a rodiny II. (NP IPV SP II.) kontinuálne nadväzoval na NP IPV SP a bol realizovaný prostredníctvom hlavnej aktivity „**Podpora výkonu sociálnej práce s cieľovou skupinou v jej prirodzenom prostredí za účelom zefektívnenia jej integrácie do spoločnosti a na trh práce**“.  V rámci podaktivity 1: „**Podpora sociálnej práce s cieľovou skupinou v jej prirodzenom prostredí za účelom zefektívnenia jej integrácie do spoločnosti a na trh práce v rámci sociálnoprávnej ochrany detí a sociálnej kurately (SPODaSK)**“ bola prostredníctvom terénnych sociálnych pracovníkov na oddeleniach SPODaSK poskytnutá pomoc a podpora deťom a plnoletým fyzickým osobám, pre ktoré sa vykonávajú opatrenia SPODaSK, a to najmä v súvislosti:   * s určovaním miery ohrozenia dieťaťa a efektívnym odhaľovaním syndrómu CAN, * s predchádzaním situáciám, ktoré by mohli viesť k vyňatiu dieťaťa z rodiny, * so stabilizáciou sociálnej situácie detí, ktoré sa po sanácii rodinného prostredia vrátili do pôvodných biologických rodín alebo boli zverené do niektorej z foriem náhradnej rodinnej starostlivosti, * sieťovaním regionálnych možností pomoci cieľovej skupine pri riešení jej životnej situácie, * s výkonom sociálnej práce s deťmi s problémovým správaním, poruchami správania, ale aj páchaním protispoločenskej činnosti, trestnej činnosti a činnosti inak trestnej, nerešpektovaním rodičov a problémami vo vzťahoch s rodičmi, ako aj rovesníkmi, nerešpektovaním autority a oslabeným výchovným vplyvom rodičov, * s penitenciárnou a postpenitenciárnou starostlivosťou o plnoleté fyzické osoby, pre ktoré sa vykonávali opatrenia SPODaSK, * s pomocou pri riešení nepriaznivej životnej situácie, po prepustení zo zdravotníckeho zariadenia na liečbu drogových alebo iných závislostí, po ukončení resocializačného programu a po zániku ústavnej alebo ochrannej starostlivosti po dovŕšení plnoletosti, o ktorú požiadajú plnoleté fyzické osoby.   Terénnym sociálnym pracovníkom vykonávajúcim opatrenia SPODaSK bola poskytnutá skupinová supervízia a odborné vzdelávanie, zamerané na „Motivačné rozhovory v práci s klientmi SPODaSK.  V rámci podaktivity 2:  „**Podpora sociálnej práce s cieľovou skupinou v jej prirodzenom prostredí za účelom zefektívnenia jej integrácie do spoločnosti a na trh práce v rámci poskytovania dávok a peňažných príspevkov** bola prostredníctvom terénnych sociálnych pracovníkov poskytovaná pomoc a podpora osobám cieľovej skupiny spadajúcich do vecnej pôsobnosti oddelení HNNVaŠSD a PPKaPČ, a to najmä:   * poskytovanie pomoci vzhľadom na špecifické potreby osôb cieľovej skupiny, vrátane poskytovania sociálneho poradenstva v rámci komplexných poradenských služieb, * sieťovanie regionálnych možností pomoci cieľovej skupine pri riešení jej životnej situácie, * aktivizácia cieľovej skupiny k pozitívnemu riešeniu jej životnej situácie, * zvyšovanie finančnej gramotnosti so zameraním sa na manažment rodinných financií, * zmapovanie komplexnej sociálnej situácie na účely poskytovania dávok a peňažných príspevkov alebo na účely dotácií, * spracovávanie záznamov z mapovania potrieb a sociálnej situácie cieľovej skupiny v prirodzenom rodinnom prostredí (v úzkej spolupráci s kmeňovými zamestnancami úradov PSVR), * spolupráca s osobitným príjemcom za účelom efektívnejšieho riešenia sociálnej situácie cieľovej skupiny.   Terénnym sociálnym pracovníkom bola poskytnutá skupinová supervízia a odborné vzdelávanie zamerané na „Zlepšenie teoretických vedomostí v oblasti súvisiacich s výkonom terénnej sociálnej práce“. |
| 1. ***Plánované aktivity (max. 15 riadkov)*** |
| Národný projekt bol realizovaný Ústredím práce, sociálnych vecí a rodiny v rámci celého územia SR prostredníctvom hlavnej aktivity: **„Podpora výkonu sociálnej práce s cieľovou skupinou v jej prirodzenom prostredí za účelom zefektívnenia jej integrácie do spoločnosti a na trh práce“** ktorá sa členila na dve podaktivity:  **podaktivita 1:** **„**Podpora sociálnej práce s cieľovou skupinou v jej prirodzenom prostredí za účelom zefektívnenia jej integrácie do spoločnosti a na trh práce v rámci SPODaSK“  **podaktivita 2:** „Podpora sociálnej práce s cieľovou skupinou v jej prirodzenom prostredí za účelom zefektívnenia jej integrácie do spoločnosti a na trh práce v rámci poskytovania dávok a peňažných príspevkov“ |
| ***Výstupy/výsledky: kvalitatívne a kvantitatívne (vo forme merateľných ukazovateľov)*** |
| |  |  |  |  | | --- | --- | --- | --- | | **Názov merateľného ukazovateľa** | **Cieľová hodnota** | **Stav naplnenia k 30.10.2023** | **Plnenie v % k 30.10.2023** | | Počet projektov zameraných na verejné správy alebo sociálne služby na vnútroštátnej, regionálnej a miestnej úrovni | 1 | 1 | 100 % | | Počet vykonávateľov služieb a opatrení na účely sociálneho začleňovania | 1 | 1 | 100 % | | Počet osôb, ktoré využili nové, inovatívne služby alebo opatrenia na vykonávanie služieb sociálneho začlenenia | 52 000 | 81 432 | 156,6 % | | Neaktívni mladí do 29 rokov | 150 | 661 | 440,6 % | | Neaktívni mladí do 29 rokov, ktorí sú v čase odchodu zapojení do hľadania práce, vzdelávania/odbornej prípravy, získavania kvalifikácie, sú zamestnaní, a to aj samostatne zárobkovo činní | 50 | 0 | 0 % | |
| 1. ***Nadväznosť (trvalá/následná udržateľnosť výsledkov projektu)*** |
| NP Integrovaný prístup k výkonu sociálnej práce zamestnancami úradov práce, sociálnych vecí a rodiny II. kontinuálne nadväzoval na NP IPV SP, ktorý bol zameraný na podporu komplexného prístupu v poskytovaní pomoci klientom odborov sociálnych vecí a rodiny na úradoch PSVR v ich prirodzenom prostredí, s ťažiskom na posilňovanie budovania sociálnych sietí v prospech klienta na teritoriálnej, prípadne regionálnej úrovni.  NP IPV SP II. vychádza z potreby kontinuálneho vykonávania terénnej sociálnej práce ako efektívneho nástroja na znižovanie rizika chudoby a sociálneho vylúčenia, ktorá zachytáva a rieši problémy priamo v prirodzenom prostredí osôb cieľovej skupiny s dôrazom na komplexný prístup v poskytovaní pomoci a poradenstva. Cieľom projektu bolo pokračovať v budovaní sieťovania či už v rámci úradov PSVR, ako aj sieťovania regionálnych možností pomoci cieľovej skupine pri riešení jej nepriaznivej životnej situácie.  Následná udržateľnosť výsledkov projektu bude zabezpečená prostredníctvom realizácie pripravovaných národných projektov „Rozvoj výkonu opatrení SPODaSK“ a „Inovácia v poskytovaní pomoci osobám ohrozeným chudobou alebo sociálnym vylúčením“. |
| ***Fakultatívne položky:*** |
| 1. ***Problémy zistené pri aplikácii*** |
| Riziko plnenia merateľných ukazovateľov:  Aj pri reálne nastavených hodnotách merateľných ukazovateľov výšku merateľných ukazovateľov ovplyvňujú nepredvídateľné okolnosti – situácia súvisiaca s pandémiou COVID-19 prudko spomalila plnenie merateľných ukazovateľov, konflikt na Ukrajine a prílev utečencov naopak zvýšil hodnoty merateľných ukazovateľov.  Personálne riziko:  Obsadenie pracovných pozícií terénnych pracovníkov bolo na niektorých úradoch PSVR veľmi problematické, obzvlášť nepriaznivá situácia bola v Bratislave. Toto riziko malo priamu súvislosť s finančným ohodnotením pracovných pozícií a dĺžkou trvania projektu.  Riziko súvisiace s využívaním informačných systémov:  Vzhľadom na rozsiahlosť databáz participovalo na spracovaní dát v informačných systémoch veľa zamestnancov ústredia a úradov PSVR, čím značne rástlo riziko chybovosti. |
| 1. ***Prenositeľnosť (odporúčania pre zavedenie príkladov dobrej praxe, odporúčania pre použitie príkladov dobrej praxe v iných podmienkach*** |
| Zo záverečnej hodnotiacej správy externého hodnotenia Operačného programu Ľudské zdroje pre programové obdobie 2014 -2020 s názvom “Hodnotenie efektívnosti podporených intervencií PO4 Sociálneho začlenenia v rámci NP: Podpora rozvoja sociálnej práce v rodinnom prostredí klientov v oblasti sociálnych vecí a rodiny a Integrovaný prístup k výkonu sociálnej práce zamestnancami úradov práce, sociálnych vecí a rodiny I. a II. realizovanej v priebehu roka 2023, vyplynuli odporúčania, z ktorých vyberáme:   * posilniť personálne a odborné kapacity dotknutých oddelení úradov PSVR * prehodnotiť súčasný rozsah kompetencií pozícií a vyjasniť koncepciu organizačnej štruktúry * podporiť aktívnu spoluprácu a výmenu informácií medzi terénnymi a kmeňovými zamestnancami, ale i ďalšími zamestnancami oddelení sociálnych vecí a rodiny, * budovať a posilniť sociálne siete širších pomáhajúcich organizácií v prospech klienta na teritoriálnej a regionálnej úrovni * realizovať systematické a špecializované vzdelávacie aktivity pre potrebu kontinuálneho získavania najnovších relevantných vedomostí   Tieto odporúčania je možné preniesť do pripravovaných projektov:   * stabilné tímy terénnych a kmeňových zamestnancov majú pozitívny dopad nielen na úroveň ich spolupráce, ale aj na samotný výkon sociálnej práce posilnením vzťahov s jednotlivými klientmi úradov PSVR, a preto je potrebné hľadanie možností ich stabilnej integrácie do tímov oddelení sociálnych vecí a rodiny.   Prenositeľnosť:   * možnosť zachovania stabilných tímov z končiaceho NP IPV SP II. vytvára v novom NP „Rozvoj výkonu opatrení SPODaSK“ priestor pre pracovné pozície na oddeleniach SPODaSK a to aj doplnením počtu kmeňových zamestnancov s cieľom pilotne otestovať personálny štandard na vybraných úradoch PSVR * možnosť zachovania stabilných tímov z končiaceho NP IPV SP II. vytvára v novom NP „Inovácia v poskytovaní pomoci osobám ohrozeným chudobou alebo sociálnym vylúčením“ priestor pre pracovné pozície na oddeleniach HNNVaŠSD a PPKaPČ * podpora systematického prepájania miestnych aktérov sociálnej práce, vrátane samospráv/obcí s cieľom proaktívneho prepájania všetkých relevantných aktérov a teda zabezpečenie komplexného a celostného poradenstva pre klienta prostredníctvom „koordinátora“, koordináciou multidisciplinárnej pomoci a sieťovaním služieb   Prenositeľnosť:   * prepojenie NP IPV SP II. a „Šanca na návrat“ umožnila efektívne spájať penitenciárnou a postpenitenciárnou starostlivosťou o plnoleté fyzické osoby. Vytvorené siete poradenstva a koordinácia pomoci do budúcna bude pokračovať prostredníctvom NP Rozvoj výkonu opatrení SPODaSK a NP „Šanca na návrat 2“ * podpora systematického prepájania miestnych aktérov sociálnej práce, vrátane samospráv/obcí s cieľom proaktívneho prepájania všetkých relevantných aktérov a teda zabezpečenie komplexného a celostného poradenstva pre klienta   Prenositeľnosť:   * prepojenie NP IPV SP II. a NP Inovácia v poskytovaní pomoci osobám ohrozeným chudobou alebo sociálnym vylúčením, zameranom na zabezpečenie dostupnosti pomoci osobám cieľovej skupiny prostredníctvom vytvárania a rozvoja sietí pomoci na lokálnej a regionálnej úrovni, metodického vedenia výkonu terénnej  práce  v oblasti sieťovania na úradoch PSVR * zabezpečenie vzdelávania podľa potrieb pracovného zamerania zamestnancov na oddeleniach SPODaSK a absolvovanie pravidelnej skupinovej supervízie na skvalitnenie výkonu sociálnej práce terénnou formou malo priaznivý dopad na zefektívnenie poskytovania výkonu sociálnej práce s klientmi v ich prirodzenom prostredí.   Uvedená hodnotiaca správa je zverejnená na stránke MPSVR:  <https://www.employment.gov.sk/files/slovensky/esf/op-ludske-zdroje/hodnotenie/hodnotenia-efektivnosti-podporenych-intervencii-po4-socialne-zaclenenie-ramci-vybranych-np.zip> |
|  |

|  |
| --- |
| ***Vydané publikácie zamerané na šírenie výsledkov projektu, webové stránky alebo iné aktivity*** |
| Publicita a informovanosť sa riadila Manuálom pre informovanie a komunikáciu pre prijímateľov v rámci EŠIF (2014-2020) pre Operačný program Ľudské zdroje a bola zabezpečená počas celého obdobia trvania realizácie projektu prostredníctvom distribúcie reklamných predmetov a informačných materiálov (plagátov). Publicita a informovanosť mala charakter podpornej aktivity a bola realizovaná v rámci ostatných výdavkov národného projektu.  V rámci národného projektu boli dodržiavané a uplatňované pravidlá informovania a publicity vrátane používania loga. Podporná dokumentácia súvisiaca s realizáciou národného projektu (napr. dokumenty týkajúce sa verejného obstarávania, pracovné výkazy, zápisnice, dohody a pod.) obsahujú logo ESF a EFRR s odkazom na Európsku úniu a logo OP ĽZ.  Úrady PSVR na označenie objektov, v ktorých sa uskutočňovali aktivity národného projektu Integrovaný prístup k výkonu sociálnej práce zamestnancami úradov práce, sociálnych vecí a rodiny II., používali špecifický plagát vo formáte A3, ktorý je zverejnený na webovej stránke Ústredia PSVR:  <https://www.upsvr.gov.sk/buxus/docs/SSVaR/NP_Integrovany_pristup_socialnej_prace_A3_plagat.pdf>  V súvislosti s končiacim operačným programom Ľudské zdroje pre programové obdobie 2014 -2020 bola realizovaná hodnotiaca správa externého hodnotenia Operačného programu Ľudské zdroje pre programové obdobie 2014 -2020 s názvom “Hodnotenie efektívnosti podporených intervencií PO4 Sociálneho začlenia v rámci NP: Podpora rozvoja sociálnej práce v rodinnom prostredí klientov v oblasti sociálnych vecí a rodiny a Integrovaný prístup k výkonu sociálnej práce zamestnancami úradov práce, sociálnych vecí a rodiny I. a II., ktorá je zverejnená na stránke MPSVR:  <https://www.employment.gov.sk/files/slovensky/esf/op-ludske-zdroje/hodnotenie/hodnotenia-efektivnosti-podporenych-intervencii-po4-socialne-zaclenenie-ramci-vybranych-np.zip> |